**ส่วนที่ 2**

**สรุปผลการพัฒนาท้องถิ่นในปีที่ผ่านมา**

**2.1 สรุปสถานการณ์การพัฒนาในปีที่ผ่านมา**

 สถานการณ์การพัฒนาในปี 2559 ขององค์การบริหารส่วนตำบลบึงเกลือ สามารถวิเคราะห์ **(SWOT)** สรุปได้ดังนี้

 **จุดแข็ง S (Strengths)**

1. งบประมาณที่ได้รับมีการดำเนินการแก้ไขปัญหาด้านโครงสร้างพื้นฐานได้ในระดับพอใช้

 2. การพัฒนาด้านโครงสร้างพื้นฐานได้เพิ่มความสะดวก สบายของประชาชนได้ในระดับหนึ่ง

 3. อ่างเก็บน้ำบึงเกลือได้รับการพัฒนาเป็นสถานที่ท่องเที่ยวในระดับจังหวัด และใช้น้ำเพื่อการเกษตร

 อุปโภค บริโภค

 4. มีอุปกรณ์เครื่องมือที่ใช้ในการปฏิบัติงานที่ทันสมัย

 5. เป็นแห่งผลิตข้าวหอมมะลิ อีกทั้งยังเป็นแหล่งทำการเกษตรที่สำคัญแห่งหนึ่งของจังหวัดโดย

 อาศัยแหล่งน้ำจากอ่างเก็บน้ำบึงเกลือ

 **จุดอ่อน W** **(Weaknesses)**

 1. เส้นทางในการคมนาคมผิวจราจรไม่ดี น้ำท่วมเส้นทาง

 2. โครงการในความต้องการของประชาชนมีมาก แต่งบประมาณขององค์การบริหารส่วนตำบล มี

 จำกัด

 3. งบประมาณไม่เพียงพอต่อการดำเนินการแก้ไขปัญหาความต้องการได้อย่างทันทีทันใด

 4. มีสถานที่ท่องเที่ยวแต่ขาดงบประมาณในการดำเนินการตามแผนพัฒนาเนื่องจากเกินศักยภาพของ

 อบต.

 5. แหล่งวัตถุดิบ(วัสดุ)ในการก่อสร้างอยู่ห่างไกลจากที่ดำเนินงานก่อสร้าง

 6. มีบุคลากรจำนวนมากแต่ยังขาดศักยภาพ

 **โอกาส O (Opportunities)**

1. สถานที่มีความเหมาะสมที่จะพัฒนาในด้านแหล่งน้ำมากที่สุด

 2. มีแหล่งน้ำสาธารณะ และที่สาธารณประโยชน์ที่เหมาะสมสำหรับที่จะพัฒนาให้บริการประชาชน

 3. อ่างเก็บน้ำบึงเกลือสามารถจะพัฒนาให้เป็นแหล่งท่องเที่ยวในระดับจังหวัด

 **อุปสรรค T (Threats)**

 1. งบประมาณขององค์การบริหารส่วนตำบลมีจำนวนจำกัด

 2. ผู้รับจ้างขอต่อสัญญา ไม่ทำตามระยะเวลาที่กำหนดทำให้เกิดอุปสรรคมีภัยธรรมชาติไม่สามารถลง

 งานได้

 3. ราษฎรที่อยู่ในเขตที่จะก่อสร้างขาดความร่วมมือ ขาดการอนุรักษ์ที่สาธารณประโยชน์

 4. สถานที่ไม่เอื้ออำนวยให้การพัฒนาเป็นไปตามแบบแปลนการก่อสร้างที่มาตรฐาน

**2.2 การประเมินผลการนำแผนพัฒนาไปปฏิบัติในเชิงปริมาณ**

|  |  |  |  |  |  |
| --- | --- | --- | --- | --- | --- |
| **ที่** | **ยุทธศาสตร์** | **จำนวน****โครงการ/กิจกรรม** | **จำนวนโครงการ/กิจกรรม****(ที่นำมาบรรจุในข้อบัญญัติ)** | **จำนวนกิจกรรมที่ได้ดำเนินการ** | **คิดเป็น****ร้อยละ****(กิจกรรม)** |
| 1. | ด้านโครงสร้างพื้นฐาน  | 16 | 14 | 12 | 75.00 |
| 2. | ด้านแหล่งน้ำ | 20 | 1 | 1 | 5.00 |
| 3. | ด้านเศรษฐกิจ | 3 | 3 | 3 | 100.00 |
| 4. | ด้านสังคม | 32 | 24 | 19 | 59.38 |
| 5. | ด้านการศึกษา ศาสนา วัฒนธรรมและประเพณี | 41 | 37 | 35 | 85.37 |
| 6. | ด้านสิ่งแวดล้อม การบำบัด การกำจัดขยะมูลฝอยและสิ่งปฏิกูล | 3 | 3 | 3 | 100.00 |
| 7. | ด้านการเมือง การบริหาร | 21 | 16 | 14 | 66.67 |
| 8 | ด้านการท่องเที่ยว | 8 | 1 | 2 | 25.00 |

**2.3 การประเมินประสิทธิผลของแผนพัฒนาสามปีในเชิงคุณภาพ**

 **2.1 ด้านโครงสร้างพื้นฐาน**

 ด้านโครงสร้างพื้นฐานมีการดำเนินการแก้ไขปัญหาได้ค่อนข้างดี ส่วนใหญ่เป็นงบประมาณของ อบต. และสนับสนุน จากส่วนราชการอื่น

 **2.2 ด้านแหล่งน้ำ**

ด้านแหล่งน้ำมีการดำเนินการขุดลอกหนองน้ำธรรมชาติ สามารถแก้ไขปัญหาขาดน้ำเพื่อการเกษตรได้ระดับหนึ่ง

 **2.3 ด้านเศรษฐกิจ**

ด้านเศรษฐกิจมีการดำเนินการสนับสนุนทุนแก่กลุ่มสตรีในตำบล ซึ่งเป็นงบประมาณถ่ายโอนจากหน่วยงานอื่น สามารถยกระดับคุณภาพชีวิตประชาชนได้อีกระดับหนึ่ง

 **2.4 ด้านสังคม**

ด้านสังคมได้มีการดำเนินโครงการต่างๆ เช่น การสงเคราะห์เบี้ยยังชีพผู้สูงอายุ ผู้พิการ ผู้ป่วยเอดส์ ทำให้ประชาชนมีคุณภาพชีวิตที่ดีขึ้นมีโอกาสทางสังคม มีกำลังใจในการดำรงชีวิต ประชาชนมีสวัสดิการ การนันทนาการ มีสุขภาพร่างกายที่แข็งแรง และความปลอดภัยในชีวิตและทรัพย์สิน

 **2.5 ด้านการศึกษา ศาสนา วัฒนธรรมและประเพณี**

ด้านการศึกษา ศาสนา วัฒนธรรมและประเพณี ได้ดำเนินการพัฒนาการเพิ่มช่องทางการรับรู้ข้อมูลข่าวสารให้แก่ประชาชน เช่น การบริการอินเตอร์เน็ตตำบลเพื่อประชาชน จัดหาหนังสือพิมพ์ วารสารให้แก่ทุกหมู่บ้านในตำบล ทำให้ประชาชนได้รับรู้ข้อมูลข่าวสารที่ทันต่อเหตุการณ์ และได้จัดงานเพื่ออนุรักษ์ศาสนา วัฒนธรรม ประเพณี ภูมิปัญญาท้องถิ่น นอกจากนี้ยังได้สนับสนุนการศึกษาขั้นพื้นฐานทุกโรงเรียนในเขตพื้นที่

 **2.6 ด้านสิ่งแวดล้อม** **การบำบัด กำจัดขยะสิ่งปฏิกูลและมูลฝอย**

 การพัฒนาในด้านสิ่งแวดล้อมก็สามารถพัฒนา และแก้ปัญหาได้ระดับหนึ่ง คือการจัดซื้อถังขยะไว้ประจำหมู่บ้าน ที่สาธารณะ การพัฒนาด้านจิตสำนึกในการจัดการทรัพยากรธรรมชาติ

 **2.7 ด้านการเมือง การบริหารจัดการ**

 การพัฒนาในด้านการเมือง การบริหารจัดการก็สามารถนำงบประมาณที่มีอยู่อย่างจำกัดพัฒนาบุคลากร อุปกรณ์ไว้บริการประชาชน และพัฒนาสำนักงานให้เกิดประโยชน์สูงสุด

 **2.8 ด้านแหล่งท่องเที่ยว**

###  ในด้านแหล่งท่องเที่ยวก็ได้จัดให้มีการประชาสัมพันธ์ โดยการจัดทำป้ายประชาสัมพันธ์แหล่งท่องเที่ยว

### การนำผู้ประกอบการแพอาหาร อบรม ศึกษาดูงาน สามารถพัฒนาความเป็นอยู่ของประชาชนในระดับค่อนข้างดี